“เงินบาท” วันนี้เปิดตลาด 34.75 บ. แนะผู้นำเข้าซื้อสกุลต่างประเทศ เพื่อปิดความเสี่ยง
ทีเอ็มบีธนชาต เผย ค่าเงินบาทวันนี้(8 ธ.ค.65) เปิดตลาด 34.75 บาทต่อดอลลาร์ แข็งค่าจากราคาปิดตลาดวานนี้ที่ระดับ 34.80 บาท โดยมองกรอบค่าเงินบาทวันนี้เคลื่อนไหวช่วง 34.65-34.90 บาท/ดอลลาร์ แนะผู้นำเข้าควรซื้อเงินตราต่างประเทศเพื่อปิดความเสี่ยง
ทีเอ็มบีธนชาต เผย ค่าเงินบาทวันนี้เปิดตลาด 34.75 บาทต่อดอลลาร์ แข็งค่าจากราคาปิดตลาดวานนี้ที่ระดับ 34.80 บาท โดยมองกรอบค่าเงินบาทวันนี้เคลื่อนไหวช่วง 34.65-34.90 บาท/ดอลลาร์
9 ธ.ค. 2565

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(9ธ.ค.)เปิดตลาด 34.75 บาท/ดอลลาร์ แข็งค่าเล็กน้อยจากราคาปิดตลาดเมื่อวานที่ระดับ 34.80 บาท/ดอลลาร์ คาดการณ์ค่าเงินบาทวันนี้เคลื่อนไหวในช่วง 34.65-34.90 บาท/ดอลลาร์
โดยค่าเงินบาทแข็งค่าขึ้นสอดคล้องกับสกุลเงินเอเชียอื่นๆ โดยความกังวลเกี่ยวกับภาวะถดถอยของสหรัฐฯ เริ่มเป็นประเด็นที่สร้างความกังวล เนื่องจากอัตราเงินเฟ้อและดอกเบี้ยที่สูงอาจก่อให้เกิดสถานการณ์ดังกล่าวในปี 2023
ทั้งนี้ดัชนีราคาผู้ผลิต (PPI) ของสหรัฐฯ จะเปิดเผยในคืนนี้ ทำให้เกิดภาวะปิดรับความเสี่ยงของตลาดการเงินโดยรวม  โดยเรายังคงมองว่า เงินบาทยังอยู่ในกรอบ Sideway โดยมีแนวรับ/ต้าน สำคัญในโซน 34.60/35.20 บาทต่อดอลลาร์
ในส่วนของ Fundflow นักลงทุนต่างชาติยังคงซื้อสุทธิพันธบัตรไทย ทั้งระยะสั้นและระยะยาว โดยเมื่อวานนักลงทุนต่างชาติที่เข้าซื้อสุทธิพันธบัตร 4,160.ล้านบาท แต่ขายหุ้นสุทธิ 2,041 ล้านบาท
ปัจจัยต่างประเทศยังคงต้องติดตามตัวเลขทางด้าน เศรษฐกิจที่สำคัญของสหรัฐฯ ทั้ง ดุลการค้า อัตราเงินเฟ้อ ก่อนการประชุมทั้ง ECB และ FOMC ที่จะเกิดขึ้นสัปดาห์หน้า โดยคาดว่าจะมีการปรับขึ้นอัตราดอกเบี้ยนโยบาย 50bps ทั้ง 2 การประชุม แนะนำผู้นำเข้าควรซื้อเงินตราต่างประเทศเพื่อปิดความเสี่ยง